父丹，吳揚武將軍。侃早孤貧，為縣吏。鄱陽孝廉範逵嘗過侃，時倉卒無以待賓，其母乃截發得雙{髟皮}，以易酒肴，樂飲極歡，雖僕從亦過所望。及逵去，侃追送百余裡。逵曰：“卿欲仕郡乎？”侃曰：“欲之，困於無津耳。”逵過廬江太守張夔，稱美之。夔召侃為督郵，領樅陽令。有能名，遷主簿。會州部從事之郡，欲有所按，侃閉門部勒諸吏，謂從事曰：“若鄙郡有違，自當明憲直繩，不宜相逼。若不以禮，吾能御之。”從事即退。夔妻有疾，將迎醫於數百裡。時正寒雪，諸綱紀皆難之，侃獨曰：“資於事父以事君。小君，猶母也，安有父母之疾而不盡心乎！”乃請行。眾鹹服其義。